
	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   




































Adfyfyrio beirniadol a gwerthuso wers feicro
	Mae’r athro Graham Donaldson yn Ddyfodol Llwyddiannus (2015) pwysleisio mai hunan werthuso yn rhan hanfodol o fewn addysg. Mae hyn yn gywir ar gyfer athrawon, er mwyn datblygu i fod yn athrawes broffesiynol i’r gorau posib. Felly, achos hyn byddaf yn hunan werthuso’r wers feicro a wnes i gyn dechrau fy mhrofiad proffesiynol cyntaf. Yn ystod y traethawd yma, byddaf yn canolbwyntio ar y gwahanol strategaethau dysgu ac addysgu a wnes i yn ystod y wers ac yna yn gwerthuso yn ôl yr adborth a gefais o ddarlithwyr a myfyrwyr. Yn ogystal â hynny, byddaf yn gwerthuso ar y targedau a'r profiadau o’r ysgol rydw i ar hyn o bryd.
	Dewisais y thema o Wyliau ar gyfer fy nghynllun gwaith, ac ar gyfer fy ngwers feicro penderfynais i wneud gwers ar gyflwyniad i wyliau. Pwrpas dechrau gyda chyflwyniad i wyliau yw er mwyn i’r disgyblion cael y cyfle i ddeall beth yn union yw ‘gŵyl’ yn golygu mewn modd crefyddol, a thrwy ddeall a chreu diffiniad bydden nhw’n barod i edrych i mewn i wyliau o safbwynt Cristnogaeth a Hindŵaeth yn fanylder. Felly, paratowyd gwersi unigol ar wyliau yn Gristnogaeth a Hindŵaeth er mwyn i’r dysgwyr gael dealltwriaeth eang ac yn gallu cymharu sut mae gwahanol grefyddau yn dathlu gwyliau eu crefydd. Yn y fframwaith Addysg Grefyddol mae tri phrif sgil yn cael ei bwysleisio sef i ymchwilio, ymdrin â mynegi, ac achos hyn gweler yn fy nghynllun gwaith mae’r sgiliau yma yn cael ei ddefnyddio er mwyn i’r dysgwyr gwella eu defnydd o’r sgil wrth edrych ar sut mae crefyddau yn dathlu gwyliau crefyddol (Fframwaith Enghreifftiol Addysg Grefyddol, 2008).
	Paratoaf fy ngwers ar gyfer dosbarth blwyddyn 7 gallu cymysg. Doedd neb a ADY yn y dosbarth, ond nad oedd nifer o’r dysgwyr yn hyderus yn y pwnc, felly roedd rhaid i mi sicrhau roeddwn yn cefnogi’r dysgwyr mewn pob modd posib. Cafodd hyn ei wneud trwy roi cymorth i’r dysgwyr pan roedd angen a thrwy ddefnyddio ychydig o wahaniaethu a scaffoldio, a thrafodaf amdano hwn yn nes ymlaen. Trwy hyn, llwyddodd y dysgwyr i gyd i gyrraedd yr amcanion a gosodaf ar ddechrau’r wers. Yr amcanion rhoddais i’r dysgwyr oedd rhoi diffiniad o beth yw gŵyl?, i ddadansoddi beth yw pwysigrwydd o ddathlu gwyliau crefyddol, ac yn olaf i ateb y cwestiwn ydy pob crefydd yn dathlu gwyliau m yr un rheswm? Yn ogystal â hynny, roedd y wers yn cyfeirio at y Fframwaith Llythrennedd (2012), yn benodol gyda’r agweddau darllen a deall ac ymateb a dadansoddi. Roedd rhaid i’r dysgwyr mynegi barn, dewis a dethol y prif bwyntiau, a gweithio ar ei sgil o wrando ar esboniadau er mwyn iddynt allu cwblhau'r dasg. Yn ogystal, trwy gydol y wers roedd y dysgwyr yn gwella eu sgil cyfathrebu trwy ymateb i gwestiynau a sylwadau'r dysgwyr (Fframwaith Llythrennedd, 2012). Trwy wario amser yn yr ysgol, rwyf yn sicrhau mai’r dysgwyr yn gwella eu sgiliau ar lafar ac yn ysgrifenedig. Wrth gael y brofiad o ddysgu nifer o wahanol dosbarthiadau blwyddyn 8, gallai weld gyda un dosbarth mae eu llythrennedd ar lafar yn well nag yn ysgrifenedig. Felly, achos hyn, rwyn sicrhau mae cyfathrebu ar lafar yn digwydd er mwyn gwirio eu dealltwriaeth trwy gydol y wers.  
Ar gyfer fy meicro-wers a chynllun gwaith, fe wnes i ddefnyddio’r addysgeg o luniadaeth a lluniadaeth gymdeithasol. Dewisais yr addysgeg yma achos yn ystod fy nghynllun gwaith a gwers feicro, fe wnes i waith grŵp er mwyn iddynt ehangu ar ddealltwriaeth ei gilydd, a weithiodd hyn yn ystod fy meicro-wers. Roedd Vygotsky yn cytuno a defnyddio lluniadaeth a lluniadaeth gymdeithasol i ddatblygu gwaith grŵp gan ei fod yn awgrymu bod y dysgwyr yn cymryd rhan fwy gweithredol yn y wers a’r gweithgaredd yn lle mewn ffordd ymddygiadaeth (Fframwaith Asesu ar gyfer Dysgu, 2010). Sylwodd Vygotsky nad oedd y dysgwyr yn cwblhau tasgau cystal â phan oedden nhw yn pan weithiodd y dysgwyr mewn grŵp, felly dyma pam penderfynais i ddilyn addysgeg Vygotsky er mwyn cael y gorau posib allan o’r dysgwyr (Fframwaith Asesu ar gyfer Dysgu, 2010). 
Er hyn, ar y llaw arall mae Skinner yn anghytuno â Vygotsky gan ei fod yn dweud bod ymddygiadaeth yw’r ffordd orau o addysgu. Dywedir mai ymddygiadaeth yn dda i’w ddefnyddio yn enwedig gyda dysgwyr sydd ag anhwylderau dynol megis awtistiaeth a phryder (D. C. Phillips & Jonas F. Soltis, 2009). Yn aml mae athrawon yn defnyddio ymddygiadaeth fel ffordd o wobrwyo neu gosbi'r dysgwyr. Yn ogystal â hynny, canolbwynt ymddygiadaeth yw gostyngiadau gwrthrychol nid gweithredol, sy’n golygu does dim unrhyw weithgareddau annibynnol, ac felly achos hyn yn wahanol i luniadaeth sydd yn arbrofi ac archwilio yn y dosbarth. (D. C. Phillips & Jonas F. Soltis, 2009). Wrth dreulio amser yn yr ysgol a gweld gwahanol fathau o addysgu, os roeddwn yn cael y cyfle i ail wneud fy ngwers feicro eto byddaf yn cynnwys ymddygiadaeth yn fy ngwers. Mae ymddygiadaeth yn ymwneud a rhoi cyfarwyddiadau i’r dysgwyr, felly os roeddwn yn ail wneud, byddaf yn gofyn i’r dysgwyr gwrando ar gyfarwyddiadau a rhoi bach o wybodaeth iddynt cyn mae’r dysgwyr yn mynd ati i wneud y dasg yn fodd lluniadaeth a lluniadaeth gymdeithasol. Hefyd mewn modd i wobrwyo’r dysgwyr byddaf yn defnyddio ymddygiadaeth gan roi sticer clod iddynt i ganmol am ei waith da. 
Cyn dangosais  amcanion y wers, fe wnes i ddechrau gydag addysgeg Lyman (1981) o think, pair, share. Cyd-destun y dasg oedd ysgrifennu lawr ar ‘post it’ beth yw gŵyl, yna yn trafod y gwahanol osodiadau fel grŵp neu bâr ac yna cael adborth fel dosbarth. Penderfynais i ddefnyddio’r dechneg yma, achos mae’n gweithio’n dda gyda dysgwyr sydd ddim yn hyderus gan ei fod yn meddwl yn unigol yn gyntaf, yna yn rhannu mewn pâr neu grŵp sydd yn rhoi cysur iddynt cyn cael adborth a thrafodaeth fel dosbarth. Yn yr un modd mae’r addysgeg yma yn cysylltu ag addysgeg Black a Wiliam (1998) o asesu’n ffurfiannol, achos mae’r dechneg o think, pair, share dal yn rhoi cyfrifoldeb y dysgu ar y dysgwyr (Black & Wiliam, 2016). Yna trwy'r dysgwyr i gyd yn ysgrifennu lawr diffiniad, roeddwn yn gallu asesu dealltwriaeth y dysgwyr yn unigol ac fel dosbarth ynglŷn ag os ydynt yn gwybod beth yw gŵyl cyn symud ymlaen gyda’r wers. Ar ôl cael adborth fel dosbarth, dyna pryd dangosais yr amcanion i’r dysgwyr. Gweithiodd hyn yn dda, achos ar ôl y dasg llwyddais i gael sylw pob dysgwr, felly dangosais a chyflwyno'r amcanion yn glir er mwyn i’r dysgwyr gwybod beth roeddwn yn disgwyl i gyflawni. I gytuno a Black a Wiliam, fe wnes i roi adborth cyson i’r dysgwyr trwy gydol y wers er mwyn iddynt wybod sut maen nhw’n gwneud a beth allent nhw wneud i wella yn ystod y wers (Black & Wiliam, 2016). Yn sicr, yn ystod fy mhrofiad dysgu byddaf yn parhau i wneud asesu ffurfiannol er mwyn i’r dysgwyr gwybod y tair egwyddor Black a Wiliam o ble maen nhw, sut ydynt yn mynd i gyrraedd yr amcanion, a beth i wneud nesaf (Black & Wiliam, 2016). Mae Faultley a Savage (2013), yn awgrymu bod tasg gychwynnol da yn cael ei gysylltu â rheoli ymddygiad o fewn y wers a’r dosbarth. Er mwyn denu sylw'r dysgwyr yn syth, mae rhaid iddynt wneud yn siŵr ei fod yn dasgau amrywiol achos dyna’r peth cyntaf maent yn cyflawni. Mae’r dasg gychwynnol yn rhoi’r naws i’r wers. Yn fy marn i, fe wnes fy nhasg gychwynnol gweithio’n dda, felly byddaf yn parhau i’w wneud yn yr ysgol er mwyn denu sylw'r dysgwyr yn syth ar ddechrau’r wers.
I gysylltu gyda syniad o Vygotsky a lluniadaeth, defnyddiais dechneg Vygotszky o ‘barth datblygiad procsimol’ (PDP), lle mae’r ‘procsimol’ yn golygu ‘nesaf’ (Fframwaith Asesu ar gyfer Dysgu, 2010). Cyflwynais i hyn trwy ddefnyddio post it note. Trwy ofyn beth roeddent yn meddwl wrth beth yw gŵyl, roeddwn yn gwybod o ddechrau’r wers ble roedd y dysgwyr ynglŷn â’i dealltwriaeth o wyliau i ble roeddwn i eisiau’r dysgwyr bod erbyn diwedd y wers. Yn ogystal â hynny, trwy wybod faint o ddealltwriaeth flaenorol sydd gan y dysgwyr, roeddwn yn gwybod os roedd rhaid addasu unrhyw un o’r tasgau a pharatois i, neu hyd yn oed gwneud agwedd fwy ymddygiadaeth er mwyn gwneud yn siŵr bod y dysgwyr i gyd yn deall. Er hyn, yn ol ymchwil ychwanegol a chafodd ei wneud ynglyn a dysgu ac addysgu trwy ddulliau Vygotsky, mae bron 80% o’r hyn mae’r dysgwyr yn dysgu yn cael ei ddysgu oddi wrth ei gilydd, a mae gweithio ar y cyd yn sicrhau deilliannau o answadd gwell (Fframwaith Asesu ar gyfer Dysgu, 2010). Felly, wrth ymchwilio i mewn yn dyfnach a strategaethau dysgu, rwyf yn hapus fe wnes i gadw at gwaith grwp a thasgau cyfathrebu. 
Trwy gydol fy meicro wers, roeddwn yn cwestiynu'r dysgwyr er mwyn sicrhau dealltwriaeth y dysgwyr. Mae yna gwahanol fathau o gwestiynu. Yn ôl Elizabeth Perrot, gellir rhannu’r lefel o feddwl plant i mewn i ddau brif gategori, sef cwestiynau lefel is a chwestiynau gorchymyn uchel (Andrew Pollard and Contributors, 2014). Yn aml, mae’r cwestiynau lefel is yn gwestiynau cau sydd yn seiliedig a chwestiynau sydd naill ai yn gywir neu yn gau. Does dim rhyddid i ehangu ar ei atebion. Fe wnes i ddefnyddio cwestiynau cau yn ystod fy ngwers i fegis ‘ydy pawb yn deall’. Os roeddwn yn ail wneud y wers byddaf yn sicrhau fy mod yn defnyddio cwestiynau gorchymyn uchel er mwyn i’r dysgwyr cael y cyfle i gael amryw o atebion posib ac maen ei wneud yn ofynnol i’r dysgwyr i feddwl yn ddyfnach yn eu hatebion (Andrew Pollard and Contributors, 2014). Mae hwn yn cysylltu â syniad Vygotsky o PDP a’r llwyth gwybyddol. Wrth ddefnyddio cwestiynau dyfnach, gellir cael y dysgwyr allan o’r parth cysur i mewn i’r parth anodd er mwyn iddynt wthio’r dysgwyr y cam ymhellach, er mwyn rhoi her iddyn nhw; ond maen pwysig i beidio â chael y dysgwyr i mewn i’r parth panig, oherwydd wedyn maen nhw’n pryderu oherwydd mae’r gwaith yn rhy anodd (Allison, 2015). Felly achos hyn, maen hynod o bwysig i gael y gytbwys o herio’r disgyblion i mewn i’r parth anodd, ond dim yn rhy bell iddynt gyrraedd y parth panig. Trwy dreulio amser yn yr ysgol, rwyf yn sicrhau fy mod yn defnyddio’r cwestiynau gorchymyn uchel. Yn aml, gofynnir y dygwyr i ehangu ac ateb y dysgwyr blaenorol er mwyn yn y pendraw cael ateb cyflawn ond trwy wahanol ddysgwyr yn ychwanegu i’r ateb cyntaf. Er enghraifft, rwyf yn dweud “Gall unrhyw un ehangu ar ateb X os gwelwch yn dda”. O fy mhrofiad i, mae’n well ganddo ddysgwyr i gael cwestiynau mwy heriol er mwyn iddynt gael eu gwthio i mewn i’r parth anodd achos teimlon nhw ei fod yn dysgu gwybodaeth newydd na oeddent yn gwybod cyn mynychu’r wers (Allison, 2015). I helpu defnyddio'r cwestiynau i’r lefel cywir, defnyddiwyd Tacsonomi Bloom (1956). Mae hwn yn nodi 6 lefel o broses wybyddol sef gwybodaeth, deall, cymhwyso, dadansoddi, cyfosod a gwerthuso. Wrth gael 6 lefel gwahanol, mae pob lefel a gwahanol dermau gallech ddefnyddio er mwyn gwthio i’r cwestiynau anoddach a fwy heriol. Er hyn, mae ymchwil yn dangos bod arweinydd athro o gyfathrebu yn bwerus (Mortimer and Scott, 2007), yn hytrach na chyfnewidfeydd sy’n golygu bod dysgwyr yn meddwl yn gwestiynau gorchymyn uchel sef cwestiynau mwy agored. I anghytuno a hyn, mae ymchwil Rojas-Drummond a Mercer (2003) yn dangos bod yr athrawon fwyaf effeithiol yn y rhai sydd yn ddim ond yn defnyddio atebion i ofyn ac ateb cwestiwn caeedig.
Yn ôl Tomlinson, na thyle gwahaniaethu cael ei ddiffinio yn nhermau methodoleg addysgu neu strategaethau gyfarwyddiadau, ond yn hytrach yn cael eu hystyried fel ffordd o feddwl am addysgu a dysgu (Carol Tomlinson, 2016). Dadleua Tomlinson dylai’r prif ffocws fod i gynyddu gallu pob dysgwr i gyrraedd eu hamcanion dysgu. Nad yw hyn yn gallu cael ei gyflawni os nad ydych yn paratoi cynlluniau gwersi (Carol Tomlinson, 2016). I gytuno a Tomlinson mae Thomas S. C. Farrell (2002) sy’n dweud mai cynlluniau gwersi yn ffordd systemanaidd i athrawon gwybod beth maen nhw fynd i gwblhau yn ystod y wers. Trwy gynllunio maent yn gwybod beth yn union maent yn mynd i wneud am wrth gam yn y wers. Felly i gytuno a’r hyn sydd wedi cael ei ddweud trwy gynllunio gwersi, mae Richards (1998) yn dweud mai’n ffordd i athrawon meddwl am y wers ymlaen llaw er mwyn i “resolve problems and difficulties, to provide a structure for a lesson, to provide a ‘map’ for the teacher to follow, and to provide a record of what has been taught” (Richards, 1998, 103). I grynhoi gwahanol ysgolheigion, maen angenrheidiol i gynllunio gwersi er mwyn sicrhau bod anghenion pob un cael eu hystyried er mwyn iddynt gyrraedd yr un amcanion ar ddiwedd y wers fel pawb arall. Cyflawnais hyn yn ystod fy ngwers feicro trwy scaffoldio ac yn hytrach na chreu taflen gwahaniaethu ar gyfer y tasgau, fe wnes i roi cymorth ychwanegol ar y bwrdd rhyngweithiol, felly maen agored i bawb, ond fe wnes i ddarganfod wrth roi’r wybodaeth cymorth ar y bwrdd roedd y dysgwyr yn edrych i weld os roeddent ar y trywydd cywir. Yn ystod fy amser yn ysgol, byddaf yn edrych i mewn i greu mwy na un daflen gwaith ac i gael y dysgwyr i benderfynu pa un maen nhw eisiau gwneud, achos yn ôl Tomlinson (2016), maen pwysig i roi’r dewis yna i’r dysgwyr, ac yn aml bydden nhw’n trio herio ei hun. Er mwyn rheoli hyn, byddaf yn edrych ar ba un mae pob dysgwr wedi dewis ac yn newid y daflen gwaith os oes angen. 
Yn ychwanegol i hynny, maen pwysig i’r dysgwyr chwarae rhan weithredol yn ystod y wers. Mae hwn yn cysylltu gyda syniad Hattie o ddysgu gweladwy (2008) a syniad Bonwell o ddysgu gweithredol (1991).  Mae cysyniad Hattie o ddysgu gweladwy wedi e’i seiliedig ar ddwy egwyddor allweddol sef “(a) When teaching is visible, the learner knows what to do and how to do it. (b) When learning is visible, the teacher knows whether learning is happening or not” (Hattie, 2016, 83). Felly i Hattie, mae dysgu gweladwy yn dechneg bositif i ddysgu ar gyfer yr athrawon ac i’r dysgwyr. Mae'n dadlau mai'r rhyngweithio rhwng yr egwyddorion hyn yw'r sail ar gyfer cyflawni canlyniadau dysgu. Mae hefyd yn nodi mai'r cyflwr dysgu delfrydol yw pan fydd dysgwyr yn dod yn athrawon, a phan mae athrawon yn dod yn ddysgwyr o'u haddysgu eu hunain (Hattie, 2016).  I Hattie, er mwyn newid ffocws o addysg i ddysgu ac effaith, mae rhaid i athrawon newid eu ffordd o feddwl. Er mwyn cyflawni hyn mae gan Hattie wyth ffrâm meddwl y mae'n teimlo bod angen i athrawon eu mabwysiadu er mwyn cofleidio egwyddorion dysgu gweladwy yn llwyr, a thrwy rain bydd yn creu effaith ar bob cyflawniad dysgu, ac yna bydd athrawon yn dod  o'u heffaith eu hunain (Hattie, 2009). Trwy gydol fy meicro-wers a fy amser yn yr amser, rwyf yn sicrhau fy mod yn cael adborth nol amdano’r ffordd rwy’n dysgu. Mae hwn yn digwydd trwy gael arsylwad ffurfiannol fel y meicro-wers er mwyn i mi wybod beth roedd rhaid i mi newid yn barod i ddysgu ar fy lleoliad cyntaf. Trwy dreulio amser yn yr ysgol yn dysgu, rwyf yn cael llyfr sylwadau sydd yn cael ei llenwi mewn pob tro rwy’n dysgu sydd yn nodi'r pethau positif a thargedau. Trwy gael adborth cyson ar ôl pob gwers, rwyf yn gwybod beth mae rhaid i mi addasu neu newid ar gyfer y wers nesaf. I Hattie mae rhaid sylweddoli er bod asesu cynnydd y dysgwr yn ymwneud yn bennaf â pherfformiad y dysgwyr, bydd hwnna hefyd yn dweud llawer wrthych am eich perfformiad fel athrawon. Yn syml mae Hattie yn dweud mai angen i chi symud i ffwrdd o ‘asesu dysgu’ a tuag at ‘asesu ar gyfer dysgu'. Felly, mae dysgu gweithredol yn cysylltu gyda lluniadaeth gymdeithasol oherwydd trwy wneud pethau gweithredol gallwch chi gyflawni hyn trwy ffordd lluniadaeth gymdeithasol. Rwy wedi cyflawni hyn trwy fy nghyfnod o fewn yr ysgol. 
 Mae hwnna’n cysylltu gyda chysyniadau Dylan Wiliam o Asesu ar Gyfer Dysgu (2004). Pwrpas Asesu ar Gyfer Dysgu yw cael y dysgwyr i ddysgu’n annibynnol, a thrwy hynny, dros amser bydd y dysgwyr yn adeiladu hyder a hunan-barch ac yn dod yn fwy cyfarwydd i ddysgu’n annibynnol (Cambridge Community, 2017). Yn ôl Wiliam wrth i’r dysgwyr ennill yr hyder trwy roi adborth trwy gydol y wers mewn ffordd bositif, bydd y dygwyr yn y tymor hir yn fwy tebygol i gymryd risg, i archwilio, ymchwilio, ac ymholi (Bates, 2016). Pan baratois ar gyfer y meicro wers, roedd dysgu’n annibynnol yn sylfaen y wers. Rhoddais digon o gyfarwyddiadau iddynt er mwyn iddynt allu cyflawni’r dasg. Fe wnaeth hyn weithio yn ystod fy meicro-wers a gwelais i hyn trwy fonitro’r dosbarth, gofyn cwestiynau i wirio dealltwriaeth y dysgwyr, ac wrth iddynt fynd nôl i ail greu diffiniad ar gyfer beth yw gŵyl, roeddent wedi cyflawni’r amcanion roeddwn yn disgwyl. Oherwydd roedd hwn yn llwyddiannus yn fy meicro wers achos cefais adborth da o’r tiwtor, rwyf yn parhau i gael y dysgwyr i ddysgu’n annibynnol, ac cyn belled maen llwyddiannus ac mae’r dysgwyr yn dweud maen gwell ganddyn nhw i gael y wybodaeth o blaenau nhw yn hytrach na gwylio PowerPoint trwy’r amser fel strategaeth Watson o ymddygiadaeth (1915). Enghraifft o hyn yw, roedd rhaid i’r dysgwyr cyflawni tasg o ddarllen a deall, ac yna ateb cwestiynau amdano’r darn. Yna, er mwyn gwirio dealltwriaeth fe wnes i ddod mewn a chymhwysedd digidol trwy chwarae ‘plickers’ i wirio dealltwriaeth y dysgwyr. Trwy gael y dysgwyr i ddysgu’n annibynnol, roedd hwnna yn rhoi fwy o ryddid i mi allu helpu’r dysgwyr ag oedd angen fwy o gymorth. Fel ffordd o wahaniaethu fe wnes i baratoi darn darllen cymorth ond nad oedd y dosbarth angen hwn achos fe wnes i sicrhau roedd y darn yn addas ar eu cyfer. Ar y darn darllen fe wnes i roi ‘post it’ er mwyn iddynt allu ysgrifennu unrhyw air neu beth nad oeddent yn deall. Yna, wrth fonitro’r dosbarth roeddwn yn edrych ar y ‘post it’ ac yna yn esbonio beth roedden nhw wedi ysgrifennu ar y ‘post it’ yn hytrach na nhw yn aros i mi ddod trwy roi eu llaw lan. Cefais adborth positif o ddefnyddio’r dechneg yma achos roedd y dysgwyr yn parhau i wneud y dasg a gallaf weld y dysgwyr ac roedd angen bach o gymorth ychwanegol, ac roedd ên mynediad i bawb i ofyn am gymorth oherwydd doedd dim rhaid iddynt dangos i unrhyw un roeddent eisiau cymorth.
Ar ddechrau’r traethawd, fe wnes i sôn amdano mae rhaid i athrawon gwerthuso er mwyn iddynt fod yn athrawon da, a dyna yn union beth rwyf wedi gwneud. Ers dechrau dysgu rwyf wedi newid o ddefnyddio cwestiynau caeedig i gwestiynau mwy agored er mwyn i’r dysgwyr cael y cyfle i gael fwy o drafodaeth, ac rwyf yn parhau i ddysgu mewn ffordd lluniadaeth gymdeithasol. Trwy wneud hynny rydw i’n dilyn syniad Donaldson (2015) a Black a Wiliam (1998) o Asesu Ar Gyfer Dysgu gan fod Hewitt (2008) yn dweud bod Asesu Ar Gyfer Dysgu yn galluogi dysgwyr i ofalu am eu dysgu eu hunain. Trwy gael y cyfle i ddysgu yn rheolaidd, rwyf wedi datblygu strategaethau newydd o asesu dealltwriaeth yn y dosbarth. Yn bersonol, y strategaeth asesu dealltwriaeth sydd yn gweithio ac yn cael y mwyaf effaith yn fy nosbarthiadau yw strategaeth Wiliam (Bates 2016) o asesu ffurfiannol. Defnyddiaf hyn yn ystod pob gwers gan fod fy nosbarthiadau yn gallu cymysg, a thrwy gwestiynu trwy gydol y wers rwyf yn gwybod pa ddysgwyr sydd yn deall, a’r rhai arall sydd angen bach mwy o gymorth. Mae hyn yn cael ei gyflawni trwy esbonio mewn ffordd wahanol, neu hyd yn oed dilyn strategaeth Vygotsky o scaffoldio’r dasg er mwyn i’r dysgwyr llwyddo i gyrraedd yr amcanion (Fframwaith Asesu Ar Gyfer Dysgu, 2010).
 Gallen ni ddweud tyle athrawon dilyn cysyniad Carol Dweck (2010) o feddylfryd twf, oherwydd wrth drafod, gwerthuso, ac adfyfyrio, maent yn nid yn unig yn hanfodol o ddysgu ond hefyd yn helpu athrawon i wella eu ffordd o ddysgu ac addysgu mewn ffordd effeithiol. Rwyf yn annog fy nysgwyr i newid eu ffordd meddylfryd, oherwydd yn yr hirdymor byddent yn cyflawni gwaith gwell. Bwriad y traethawd yma oedd gwerthuso ar fy meicro wers a fy nghyfnod yn yr ysgol. Trwy newid strategaethau dysgu ac yn cael y dysgwyr i gymryd cyfrifoldeb am ddysgu eu hun byddaf yn parhau i werthuso ar fy nysgu ac addysgu yn y dosbarth er mwyn parhau i wella lles a gwaith y dysgwyr.   

Gwella cyfraniad y disgyblion
	1. Marcio llyfrau’r disgyblion ac yna rhoi adborth i’r dosbarth.
1. Datblygu meini prawf llwyddiant i’r disgyblion gwybod beth yn union mae rhaid iddynt gynnwys yn yr asesiad. 
2. Bod yn gyfrifol am farcio asesiadau CA3 a thraethodau blwyddyn 10, er mwyn gweld eu cynnydd.

1. Dod i adnabod y  polisïau ysgol. 
2. Arsylwi athrawon i wybod sut maent yn delio gyda gwahanol arferion. 
3. Sicrhau mae’r disgyblion yn gwybod amcanion y wers a chynnwys y wers. 
	· Marcio’n gywir trwy ddefnyddio cynllun marcio.
· Rhoi adborth ysgrifenedig ac ar lafar. 
· Dadansoddi’r canlyniadau yn effeithiol er mwyn gweld os oes rhaid newid strategaethau dysguer mwyn cael canlyniadau gwell. 
· Asesu cywir trwy ddefnyddio lefelau’r adran a meini prawf y byrddau TGAU. 






· Disgyblion yn gwneud cynnydd o ganlyniad i’r adborth. 
· Gwella'r berthynas disgybl-athro a disgybl-disgybl.
· Disgyblion i wneud cynnydd yn ystod y wers, ac yn ymroi yn llwyr.
· Mynd  nôl ar ddiwedd y wers fel dosbarth i sicrhau yr ydym wedi cyflawni amcanion y wers.

Dewis ac yn paratoi’r adnoddau gallai ar gyfer gwersi. 

















	
1. Edrych ar gynlluniau gwaith yr adran er mwyn gwybod beth mae rhaid cynllunio. 
2. Gwneud ymchwil i ddefnyddio pethau newydd yn fy ngwersi. 
3. Creu adnoddau newydd ar gyfer y gwersi.  
	
· Denu sylw’r  disgyblion trwy ddefnyddio pethau newydd. 
· Gweld os mae cynnydd y disgyblion yn well wrth ddefnyddio technegau newydd. E.E , ar ddiwedd gwers defnyddio ‘plickers’ fel math o adolygiad o’r wers. 
· Cael cyfarfodydd gyda’r mentor i weld beth maent yn meddwl am y strategaethau newydd ac i weld os gallai parhau i’w defnyddio. 

